CELEX: 62011TN0517
Language: fi
Date: 2011-09-29 00:00:00
Title: Asia T-517/11: Kanne 29.9.2011 — United States Polo Association v. SMHV — Polo/Lauren (Kuva kahdesta poolonpelaajasta)

3.12.2011   
            
            
               FI
            
            
               Euroopan unionin virallinen lehti
            
            
               C 355/22
            
         Kanne 29.9.2011 — United States Polo Association v. SMHV — Polo/Lauren (Kuva kahdesta poolonpelaajasta)
   (Asia T-517/11)
   2011/C 355/41
   Kannekirjelmän kieli: englanti
   
      Asianosaiset
   
   
      Kantaja: United States Polo Association (Kentucky, Yhdysvallat) (edustajat: asianajajat P. Goldenbaum, I. Rohr ja T. Melchert)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: The Polo/Lauren Company, LP (New York, Yhdysvallat)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) toisen valituslautakunnan 17.6.2011 asiassa R 1107/2010-2 tekemän päätöksen
            
         
               —
            
            
               velvoittaa vastaajan vastaamaan omista oikeudenkäyntikuluistaan ja korvaamaan kantajan oikeudenkäyntikulut
            
         
               —
            
            
               velvoittaa valituslautakunnassa vastapuolena olleen yhtiön vastaamaan omista oikeudenkäyntikuluistaan siinä tapauksessa, että se osallistuu oikeudenkäyntiin.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Kantaja
   
      Haettu yhteisön tavaramerkki: Hakemus yhteisön tavaramerkiksi, joka koskee kahta poolonpelaajaa kuvaavaa kuviomerkkiä, luokkaan 3 kuuluvia tavaroita varten — yhteisön tavaramerkkirekisteröinti nro 5997473
   
      Sen tavaramerkki- tai merkkioikeuden haltija, johon väitemenettelyssä on vedottu: Vastapuoli valituslautakunnassa
   
      Tavaramerkki- tai merkkioikeus, johon väitemenettelyssä on vedottu: Ranskalainen tavaramerkkirekisteröinti nro 1441630 poolonpelaajaa esittävän kuvan sisältävästä kuviomerkistä luokkiin 3, 9, 14, 16, 18, 24, 25 ja 35 kuuluvia tavaroita ja palveluja varten; espanjalainen tavaramerkkirekisteröinti nro 878316 poolonpelaajaa esittävän kuvan sisältävästä kuviomerkistä luokkaan 3 kuuluvia tavaroita varten; Yhdistyneen kuningaskunnan tavaramerkkirekisteröinti nro 2172123 poolonpelaajaa esittävän kuvan sisältävästä kuviomerkistä luokkaan 3 kuuluvia tavaroita varten; saksalainen tavaramerkkirekisteröinti nro 1070650 poolonpelaajaa esittävän kuvan sisältävästä kuviomerkistä luokkaan 3 kuuluvia tavaroita varten; yhteisön tavaramerkkirekisteröinti nro 4236527 kolmiulotteisesta tavaramerkistä, joka kuvaa poolonpelaajan kuvan sisältävää pulloa, luokkaan 3 kuuluvia tavaroita varten
   
      Väiteosaston ratkaisu: Väitteen hyväksyminen
   
      Valituslautakunnan ratkaisu: Valituksen hylkääminen
   
      Kanneperusteet: Komission asetuksen N:o 2868/95 20 säännön 7 kohdan ja 53 säännön a alakohdan sekä neuvoston asetuksen N:o 207/2009 80 artiklan 1 kohdan rikkominen, koska valituslautakunta antoi päätöksensä tiedoksi väitemenettelyn asianosaisille 19.7.2011 ottamatta huomioon niiden 18.7.2011 toimittamaa pyyntöä menettelyn lykkäämisestä, ja sen jälkeen hylkäsi kantajan vaatimuksen edellä mainitun päätöksen kumoamisesta ja lykkäämistä koskevan pyynnön hyväksymisestä. Neuvoston asetuksen N:o 207/2009 8 artiklan 1 kohdan b alakohdan rikkominen, koska valituslautakunta katsoi virheellisesti, että 8 artiklan 1 kohdan b alakohta esti kyseisen merkin rekisteröinnin yhteisön tavaramerkiksi. Kyseisten merkkien välillä ei ole sekaannusvaaraa.